b'\n_START_ARTICLE_\nGintaras Pukas\n_START_SECTION_\nBiografija\n_START_PARAGRAPH_\nBaig\xc4\x97 Kauno 6-\xc4\x85j\xc4\x85 vidurin\xc4\x99 mokykl\xc4\x85, 1974 m. \xe2\x80\x93 teis\xc4\x97s studijas Vilniaus universiteto Teis\xc4\x97s fakultete, \xc4\xafgijo teisininko kvalifikacij\xc4\x85._NEWLINE_1968\xe2\x80\x931973 m. Statybos ir architekt\xc5\xabros instituto, Vilniaus universiteto, Vilniaus specializuotos Montavimo derinimo valdybos darbuotojas. Panev\xc4\x97\xc5\xbeio juridin\xc4\x97s konsultacijos advokatas, v\xc4\x97liau \xe2\x80\x93 ved\xc4\x97jas (1976\xe2\x80\x931983 m.), Kauno juridin\xc4\x97s konsultacijos advokatas, advokat\xc5\xb3 kontoros \xe2\x80\x9ePukas ir partneriai" (Kaune) steig\xc4\x97jas (1995 m.), jos advokatas, jos vadovas (specializacija \xe2\x80\x93 civilin\xc4\x97 teis\xc4\x97). Pirmasis (po Lietuvos nepriklausomyb\xc4\x97s atk\xc5\xabrimo) Kauno miesto deputat\xc5\xb3 tarybos pirmininkas iki 1991 m., LR tarptautini\xc5\xb3 ekonomini\xc5\xb3 santyki\xc5\xb3 ministro pavaduotojas, Ryt\xc5\xb3 Europos verslo informacinio centro vadovas Lietuvai._NEWLINE_Pirmasis atkurtos Lietuvos teisinink\xc5\xb3 draugijos Kauno skyriaus pirmininkas (1988\xe2\x80\x931993), V\xc5\xa1\xc4\xae \xe2\x80\x9eTeis\xc4\x97s ir demokratijos pl\xc4\x97tros centras" (Komercin\xc4\x97s teis\xc4\x97s centro) steig\xc4\x97jas, vadovas, V\xc5\xa1\xc4\xae \xe2\x80\x9eKauno pl\xc4\x97tros forumas" steig\xc4\x97jas, valdybos narys, Lietuvos persitvarkymo s\xc4\x85j\xc5\xabd\xc5\xbeio Kauno tarybos narys, Lietuvos kooperatyv\xc5\xb3 s\xc4\x85jungos, Lietuvos aeroklubo, Karinio sporto klubo steig\xc4\x97jas, Teis\xc4\x97j\xc5\xb3 mokymo centro valdyb\xc5\xb3 narys._NEWLINE_Nuo 1976 m. iki 2002 m. kovo m\xc4\x97n. 15 d. (5 kadencijas) Lietuvos advokat\xc5\xb3 prezidiumo (dabar \xe2\x80\x93 Advokat\xc5\xb3 tarybos) narys, 1978\xe2\x80\x931986 m. Kvalifikacin\xc4\x97s komisijos, Atestacin\xc4\x97s komisijos narys, 1992\xe2\x80\x931995 m. Lietuvos advokat\xc5\xb3 garb\xc4\x97s teismo narys. 2000\xe2\x80\x932007 m. (2 kadencijas) advokato kvalifikacinio egzamino komisijos narys, nuo 2008 m. baland\xc5\xbeio m\xc4\x97n. 18 d. Lietuvos advokat\xc5\xb3 tarybos narys._NEWLINE_Pareng\xc4\x97 dokument\xc5\xb3, publikacij\xc5\xb3, straipsni\xc5\xb3 \xc4\xafvairiais Lietuvos Nepriklausomyb\xc4\x97s atk\xc5\xabrimo klausimais. Redagavo Lietuvos nepriklausomyb\xc4\x97s atk\xc5\xabrimo dokumentus (1990 m. kovo 11 d. akt\xc4\x85 ir kt.). Valstybin\xc4\x97s darbo grup\xc4\x97s d\xc4\x97l tarpvalstybini\xc5\xb3 sutar\xc4\x8di\xc5\xb3, Lietuvos stojimo \xc4\xaf tarptautines organizacijas vadovas._NEWLINE_Ved\xc4\x99s; \xc5\xbemona Henrieta.'